CELEX: 32011D0363
Language: bg
Date: 2011-06-20 00:00:00
Title: 2011/363/ЕС: Решение за изпълнение на Съвета от 20 юни 2011 година за предоставяне на разрешение на Румъния да прилага специална мярка за дерогация от член 193 от Директива 2006/112/ЕО относно общата система на данъка върху добавената стойност

23.6.2011   
            
            
               BG
            
            
               Официален вестник на Европейския съюз
            
            
               L 163/26
            
         РЕШЕНИЕ ЗА ИЗПЪЛНЕНИЕ НА СЪВЕТА
   от 20 юни 2011 година
   за предоставяне на разрешение на Румъния да прилага специална мярка за дерогация от член 193 от Директива 2006/112/ЕО относно общата система на данъка върху добавената стойност
   (2011/363/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395, параграф 1 от нея,
   като взе предвид предложението на Европейската комисия,
   като има предвид, че:
   
               (1)
            
            
               С писма, регистрирани в Комисията на 4 ноември 2009 г., 2 юли 2010 г., 26 юли 2010 г. и 20 декември 2010 г., Румъния поиска разрешение да разполага за период от две години с възможността чрез дерогация от член 193 от Директива 2006/112/ЕО да определя като платец на данъка върху добавената стойност (ДДС) данъчно задълженото лице, което е получател на доставки на някои житни растения и маслодайни семена. Тя заяви, че няма да иска удължаване на срока на действие на посоченото разрешение.
            
         
               (2)
            
            
               С писмо от 15 март 2011 г. Комисията предаде на останалите държави-членки отправеното от Румъния искане. С писмо от 22 март 2011 г. Комисията уведоми Румъния, че разполага с цялата информация, която счита за необходима за оценката на искането.
            
         
               (3)
            
            
               Румъния е установила избягване на данъчно облагане в търговията с някои непреработени селскостопански продукти, житни растения или маслодайни семена. Действително някои оператори не внасят ДДС в държавната хазна след доставката на техните продукти, особено когато са ги придобили, без да заплатят данъка преди това. В случай че разполагат с валидна фактура, техните клиенти обаче си запазват правото за приспадане на ДДС.
            
         
               (4)
            
            
               Определянето на данъчно задълженото лице, което е получател на доставените стоки, като платец на ДДС на мястото на доставчика би представлявало спешна временна мярка, която би могла да прекрати тази форма на избягване на данъчно облагане. Двугодишното прилагане на тази специална мярка следва да осигури на Румъния времето, което ѝ е необходимо за въвеждането на съвместими с Директива 2006/112/ЕО окончателни мерки в сектора на селското стопанство, които да предотвратят и отстранят тази форма на избягване на данъчно облагане.
            
         
               (5)
            
            
               С цел да предотврати изместването на измамната дейност към етапа на преработка на стоките в хранителни или промишлени продукти или към друг вид продукти Румъния следва обаче да въведе в същото време подходящи мерки за деклариране и контрол по отношение на съответните данъчно задължени лица и да нотифицира Комисията затова.
            
         
               (6)
            
            
               Стоките, за които се отнася настоящата специална мярка, следва да се определят, като се използва Комбинираната номенклатура, установена с Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (2), за да може настоящата специална мярка да се прилага единствено по отношение на непреработени селскостопански продукти и съответните данъчно задължени лица да избегнат несъразмерната административна тежест или рисковете за тяхната правна сигурност.
            
         
               (7)
            
            
               Настоящата специална мярка е обоснована и пропорционална на поставените цели. Действително тя има ограничен срок на прилагане и се отнася само до някои точно определени продукти, които по принцип не са предназначени в този си вид за крайно потребление и са били предмет на избягване на данъчно облагане, довели до значителни загуби на приходи от ДДС. Предвид мащаба на посочените данъчни загуби настоящата мярка следва да бъде приета в най-кратки срокове.
            
         
               (8)
            
            
               Настоящата специална мярка няма да промени като цяло размера на приходите на Румъния от данък върху добавената стойност, събиран на етапа на крайното потребление и няма да повлияе отрицателно върху собствените ресурси на Съюза от ДДС,
            
         ПРИЕ НАСТОЯЩОТО РЕШЕНИЕ:
   Член 1
   Чрез дерогация от член 193 от Директива 2006/112/ЕО на Румъния се разрешава да определя като платец на ДДС данъчно задълженото лице, което е получател на доставка на следните стоки от Комбинираната номенклатура, установена с Регламент (ЕИО) № 2658/87:
   
               Код по КН
            
            
               Продукт
            
         
               1001 10 00
            
            
               Твърда пшеница
            
         
               1001 90 10
            
            
               Лимец, предназначен за посев
            
         
               ex 1001 90 91
            
            
               Мека пшеница за посев
            
         
               ex 1001 90 99
            
            
               Друг лимец и мека пшеница, непредназначени за посев
            
         
               1002 00 00
            
            
               Ръж
            
         
               1003 00
            
            
               Ечемик
            
         
               1005
            
            
               Царевица
            
         
               1201 00
            
            
               Семена от соя, дори натрошени
            
         
               1205
            
            
               Семена от репица или рапица, дори натрошени
            
         
               1206 00
            
            
               Семена от слънчоглед, дори натрошени
            
         
               1212 91
            
            
               Захарно цвекло
            
         Член 2
   Предвиденото в член 1 разрешение подлежи на въвеждане от страна на Румъния на задължения за деклариране и подходящи и ефективни мерки за контрол по отношение на данъчно задължените лица, които доставят стоките, за които се прилага посоченото разрешение.
   Румъния нотифицира Комисията за въвеждането на задълженията и мерките, посочени в първа алинея.
   Член 3
   Настоящото решение поражда действие от датата на нотифицирането му.
   Прилага се от 1 юни 2011 г. до 31 май 2013 г.
   Член 4
   Адресат на настоящото решение е Румъния.
   
      Съставено в Люксембург на 20 юни 2011 година.
      
         
            За Съвета
         
         
            Председател
         
         MATOLCSY Gy.
      
   
   
      (1)  ОВ L 347, 11.12.2006 г., стр. 1.
   
      (2)  ОВ L 256, 7.9.1987 г., стр. 1.